မီရန်ဒါ (ဂြိုဟ်ရံလ)

မီရန်ဒါ သည် ယူရေးနပ်စ်ဂြိုဟ်၏ အသေးငယ်ဆုံးနှင့် အတွင်းပိုင်းအကျဆုံး ၅ ခုမြောက် ဂြိုဟ်ရံလတစ်စင်း ဖြစ်သည်။ ယင်းအား ဂျရတ် ကိုင်းပါးဆိုသူက ၁၉၄၈ ဖေဖော်ဝါရီ ၁၆ တွင် ရှာဖွေတွေ့ရှိခဲ့သည်။ ယူရေးနပ်၏ အခြားသော ဂြိုဟ်ရံလများကဲ့သို့ မီရန်ဒါသည် မိခင်ဂြိုဟ်၏ အီကွေတာပြင်ညီနှင့် နီးကပ်လျက် လှည့်ပတ်သည်။ မီရန်ဒါသည် အချင်းအားဖြင့် ၄၇၀ ကီလိုမီတာခန့်သာရှိပြီး နေအဖွဲ့အစည်းတွင် အသေးဆုံး အရာဝတ္ထုများထဲမှတစ်ခု ဖြစ်သည်။ မီရန်ဒါ၏ အနီးကပ်ဓာတ်ပုံများမှာ ဗွိုင်ယေဂျာ ၂ မှ ၁၉၈၆ ခုနှစ်အတွင်း ရိုက်ခဲ့သောပုံများဖြစ်သည်။ ယင်းကဲ့သို့ ဖြတ်ပျံခဲ့သည့်အချိန်က မီရန်ဒါ၏ တောင်ဘက်ခြမ်းသည် နေသို့ မျက်နှာမူလျက်ရှိခဲ့သည်။ ထို့ကြောင့် ယင်းတောင်ဘက်ခြမ်းအပိုင်းကိုသာ လေ့လာနိုင်ခဲ့သည်။ မီရန်ဒါကို ကျောက်စိုင်ကျောက်ခဲများဖြင့် ဖွဲ့စည်းထားပြီး မျက်နှာပြင်တွင် ရေခဲများဖြင့် ဖုံးလွှမ်းထားသည်။ မီရန်ဒါတွင် လွန်ကဲသော ရာသီဥတု ပြောင်းလဲမှု တည်ရှိသည်။ မီရန်ဒါ ပါဝင်သည့် ယူရေးနပ်စ်၏ ဂြိုဟ်ရံလများတွင် ဖြစ်ပေါ်နေသော ပထဝီဝင်များအကြာင်းကို အသေးစိတ် နားလည်ထားခြင်း မရှိသေးပေ။

ကိုးကား 

ယူရေးနပ်စ်ဂြိုဟ်၏ ဂြိုဟ်ရံလများ